સામાન્ય રીતે ન હોય ને? ઈશ્વર તો ગંભીર હોય. શાંત હોય. નાચવા-ગાવાની તો વાત જ છોડો. પ્રેમ? ટચ... ટચ... ટચ... લીલા? સંભવ જ નથી. કપટ? વિચારી પણ ન શકાય. જગતના તમામ ઈશ્વર આવા જ છે, શ્રીકૃષ્ણને બાદ કરતાં. કૃષ્ણે ઈશ્વર માટેના તમામ નિયમો તોડી નાખ્યા છે. તે અદ્્ભુત ભગવાન છે. તે તોફાન કરે છે અને જ્ઞાન પણ આપે છે. તે હળવાફુલ છે. કોઈ ભાર નહીં. જગતનિયંતા હોવા છતાં સામાન્ય માનવીની જેમ વર્તે છે. સામાન્ય માનવીના થઈને રહે છે.